ຄະນະຜູ້​ແທນຊາຍແດນ ລາວ - ຫວຽດນາມ ປະຊຸມ ປະຈຳປີກັນ
ກອງ​ປະຊຸມ​ ວ່າ​ດ້ວຍຊາຍແດນ ລາວ - ຫວຽດນາມ ມີ​ຈຸດປະສົງ ​ເພື່ອປະສານສົມທົບກັນ ໃນການປົກປັກຮັກສາ ແລະ​ຄຸ້ມຄອງຊາຍແດນ ຊຶ່ງ​ກັນ​ແລະ​ກັນ.
ກອງປະຊຸມສາມັນປະຈຳປີ ຄັ້ງທີ XXIV ຄະນະຜູ້ແທນຊາຍແດນ ລາວ - ຫວຽດນາມໄດໄຂ້ຂຶ້ນ ໃນລະຫວ່າງວັນທີ 10-12 ກຸມພານີ້ ທີ່ນະຄອນຫຼວງວຽງຈັນ ຝ່າຍລາວປມ່ນນຳໂດຍທ່ານສະເຫຼີມໄຊ ກົມມະສິດ ລັດຖະມົນຕີຊ່ອຍວ່າການກະຊວງການຕ່າງປະເທດ, ຫົວໜ້າຄະນະກຳມະການຊາຍແດນລາວ - ຫວຽດນາມ ແລະຝ່າຍ ຫວຽດນາມ ແມ່ນນຳໂດຍທ່ານ ໂຮ່ ຊວນ ເຊິນ ລັດຖະມົນຕີຊ່ວຍ ວ່າການກະຊວງການຕ່າງປະເທດ ຫົວໜ້າຄະນະກຳມະການຊາຍແດນຫວຽດນາມ-ລາວ ຊຶ່ງ ມີຕາງໜ້າຈາກບັນດາກະຊວງ, ຂະແໜງການ, ບັນດາຮອງເຈົ້າແຂວງຂອງລາວ ແລະ ຫວຽດນາມ ທີ່ມີຊາຍແດນຕິດຈອດກັນ ເຂົ້າຮ່ວມ ໃນກອງປະຊຸມຄັ້ງນີ້ ສອງຝ່າຍໄດ້ຕີລາຄາການຈັດຕັ້ງປະຕິບັດ ສັນຍາວ່າດ້ວຍລະບຽບ ການຊາຍແດນປະເທດ ລາວ - ຫວຽດນາມ ແລະ ທົບທວນຄືນ ບົດບັນທຶກກອງປະຊຸມ ສາມັນ ປະຈຳປີຄັ້ງທີ XXIII ຂອງຄະນະຜູ້ແທນຊາຍແດນ ລາວ - ຫວຽດນາມ ໃນນຶ່ງປີ ຜ່ານມາ ສອງຝ່າຍໄດ້ມີການປະສານສົມທົບກັນໃນການປົກປັກຮັກສາ ແລະຄຸ້ມຄອງ ຊາຍແດນຢ່າງເປັນປົກກະຕິດີ ເຮັດໃຫ້ສະພາບຕາມບໍລິເວນຊາຍແດນ ມີຄວາມເປັນ ລະບຽບຮຽບຮ້ອຍ ແລະ ມີຄວາມສະຫງົບ ພ້ອມດຽວກັນນັ້ນ ກໍຍັງໄດ້ຮ່ວມມືກັນພັດທະນາພື້ນຖານໂຄງລ່າງຢູ່ຕາາມບໍລິເວນຊາຍ ແດນຂອງສອງປະເທດ, ໄດ້ຍົກລະດັບດ່ານ ແລະເປີດດ່ານຊາຍແດນເພື່ອອຳນວຍຄວາມ ສະດວກໃຫ້ແກ່ການໄປມາຫາສູ່, ການຊື້ - ຂາຍ ແລກປ່ຽນສິນຄ້ຕາມບໍລິເວນຊາຍແດນ ມີມູນຄ່າເພີ້ມຂຶ້ນ ບັນລຸເຖິງ 1 ພັນ 500 ລ້ານໂດລ່າ ສອງຝ່າຍຍັງໄດ້ຕີລາຄາສູງເຖິງຜົນສຳເລັດ ຂອງການຈັດຕັ້ງປະຕິບັດໂຄງການປັກຫຼັກ ໝາຍທີ່ ແລະບູລະນະລະບົບຫຼັກໝາຍຊາຍແດນປະເທດລາວ - ຫວຽດນາມ ໃນປີ 2014 ຜ່ານມາ ນອກຈາກນັ້ນ, ສອງຝ່າຍຍັງໄດ້ຕົກລົງທີ່ຈະສືບຕໍ່ປະສານສົມທົບປະຕິບັດບັນດາໜ້າວຽກ ທີ່ຍັງເຫຼືອໃຫ້ສຳເລັດໃນເດືອນຕຸລາ 2015 ເພື່ອໃຫ້ໄດ້ ລົງນາມເອກະສານທາງດ້ານກົດ ໝາຍ ຮວມທັງສັນຍາ ວ່າດ້ວຍການຄຸ້ມຄອງຊາຍແດນ ແລະດ່ານຊາຍແດນ (ສະບັບໃໝ່) ໃນທ້າຍເດືອນທັນວາ 2015 ກອງປະຊຸມຄັ້ງນີ້ ສອງຝ່າຍໄດ້ປຶກສາຫາລືກ່ຽວກັບການຈັດຕັ້ງປະຕິບັດຂໍ້ຕົກລົງ ລະຫວ່າງ ລັດຖະບານ ສປປ ລາວ ແລະ ລັດຖະບານຫວຽດນາມ ວ່າດ້ວຍການແກ້ໄຂ້ບັນຫາຍົກຍ້າຍ ຕັ້ງພູມລຳເນົາຕາມລຳພັງໃຈ ແລະ ແຕ່ງງານບໍ່ຖືກລະບຽບ ຢູ່ຕາມບໍລິເວນຊາຍແດນລາວ - ຫວຽດນາມ ສອງຝ່າຍຍັງໄດ້ປຶກສາຫາລືກ່ຽວກັບການພັດທະນາດ່ານ ແລະ ຮ່ວມກັນວາງແຜນການ ຈັດຕັ້ງປະຕິບັດວຽກງານຊາຍແດນ ໃນສົກປີຕໍ່ໜ້ານຳອີກ